|  |  |
| --- | --- |
| Description: grb.TIF | Република СербияАвтономна Покраїна Войводина**Покраїнски секретарият за образованє, предписаня, управу и национални меншини – национални заєднїци**Булевар Михайла Пупина 16, 21000 Нови СадТ: +381 21 456 217, 487 4604 Ф +381 21 456 217ounz@vojvodinа.gov.rs |
|  | ЧИСЛО:128-90-1/2018-05 | ДАТУМ: 5. фебруарa 2018. |

На основи члена 22. пасус 4. и у складзе зоз членом 24. пасус 2. Покраїнскей скупштинскей одлуки о буджету Автономней Покраїни Войводини за 2018. рок („Службени новини АПВ“, число 57/2017) и члена 3. Покраїнскeй скупштинскей одлуки о додзельованю буджетних средствох орґанизацийом националих меншинох – националних заєднїцох („Службени новини АПВ“, число 14/2015), Покраїнски секретарият за образованє, предписаня, управу и национални меншини – национални заєднїци, розписує

**К О Н К У Р С**

*за софинансованє проєктох*

*очуваня и пестованя медзинационалней толеранциї у Войводини*

*у 2018. року*

Конкурс ше розписує за софинансованє програмох, проєктох и активносцох чий циль очувац и пестовац медзинационалну толеранцию у Войводини у 2018. року, у рамикох проєкту „Афирмация мултикултурализма и толеранциї у Войводини“.

Конкурс ше розписує на вкупну суму **13.300.000,00** динари**.**

**I РОЗПОДЗЕЛЬОВАНЄ СРЕДСТВОХ**

Средства ше додзелює за софинансованє програмох, проєктох и активносцох орґанизацийох, здруженьох, асоцияцийох и других субєктох, чий циль афирмовац вредносци мултикултурного дружтва и очувац и пестовац медзинационалну толеранцию у Войводини у 2018. року, а хтори наменєни окреме за:

* унапредзенє продукциї и за продукцию телевизийней и радийней програми, интернет-презентациї, други форми електронских презентацийох, друковани пропаґандни активносци, активносци у друкованих медийох и други форми медийних активносцох,
* видаванє кнїжкох, брошурох, часописох або других публикацийох нєпрофитного характеру,
* орґанизованє семинарох, конференцийох и других формох наукових и едукативних сходох,
* набавку опреми, опреманє и адаптацию простору и инвестицийни укладаня,
* орґанизованє културних, образовних, спортских и других манифестацийох.

**II УСЛОВИЯ КОНКУРСУ**

* На конкурс ше можу приявиц лєм реґистровани правни особи – орґанизациї, здруженя, асоцияциї и други субєкти зоз шедзиском на териториї Автономней Покраїни Войводини чия ше дїялносц снує на очуваню медзинационалней толеранциї, односно орґанизациї, здруженя и асоцияциї чийо програми, проєкти або активносци унапрямени на очуванє и пестованє медзинационалней толеранциї у Автономней Покраїни Войводини.
* На Конкурс ше можу приявиц лєм нєпрофитни орґaнизациї (здруженя, асоцияциї, фондациї и задужбини и други нєпрофитни орґанизациї).
* При одлучованю о додзельованю средствох будзе ше преценьовац обсяг и значносц поднєшеного предкладаня проєкту, способ реализациї и конкретни ефекти яки ше зоз проєктом витвори.
* При одлучованю о додзельованю средствох предносц буду мац тоти проєкти хтори ше одноша на розвиванє, очуванє и пестованє духу медзинационалней толеранциї при младих.

**III ОКРЕМНИ УСЛОВИЯ**

**Явни набавки**

Кед хаснователь средствох зоз того конкурсу подпада под реґулацию Закона о явних набавкох, односно кед ше средства яки витворени по тим конкурсу будзе хасновац за набавку роботох, доброх або услугох, а учасц явних средствох твори вецей як 50% вредносци набавки, хаснователя средствох ше будзе тримац за наручителя и вон ма обовязку применьовац Закон о явних набавкох.

**IV СПОСОБ АПЛИКОВАНЯ**

* Прияви ше подноши у єдним прикладнїку, лєм на конкурсних формуларох Секретарияту;
* Конкурсну документацию мож превжац од **5. фебруара 2018.** року у просторийох Секретарияту або на web-адреси [www.puma.vojvodina.gov.rs](http://www.puma.vojvodina.gov.rs/);
* Подношитель може поднєсц лєм єдну прияву на Конкурс;
* Ґу прияви ше обовязно приклада копиї шлїдуюцих документох:
1. Службени доказ о реґистрациї орґанизациї (ришенє АПР);
2. Потвердзенє о порцийним идентификацийним чишлє (ПИЧ).
* Прияви на конкурс ше подноши на сербским язику або на язику националней заєднїци хтори ше службено хаснує у Автономней Покраїни Войводини.
* Прияви ше подноши особнє, з придаваньом на писарнїци покраїнских орґанох управи у Новим Садзе (будинок Покраїнскей влади) або посила по пошти на адресу:

*Покраїнски секретарият за образованє, предписаня, управу
 и национални меншини – национални заєднїци*

*21000 Нови Сад*

*Булевар Михайла Пупина 16*

*з назначеньом: ЗА КОНКУРС ЗА СОФИНАНСОВАНЄ ПРОЄКТОХ ОЧУВАНЯ И ПЕСТОВАНЯ МЕДЗИНАЦИОНАЛНЕЙ ТОЛЕРАНЦИЇ У ВОЙВОДИНИ*

* Конкурс отворени по **5. марец 2018.** року.

**V ОЦЕНЬОВАНЄ ПРОЄКТОХ И ОДЛУЧОВАНЄ О ДОДЗЕЛЬОВАНЮ СРЕДСТВОХ**

* Поднєшени прияви розпатра комисия хтору менує покраїнски секретар за образованє, предписаня, управу и национални меншини – национални заєднїци;
* Комисия нє будзе розпатрац нєблагочасни и нєподполни або нєправилно пополнєни прияви, прияви хтори нє поднєсли овласцени особи, прияви хтори виписани нєчитко або зоз ґрафитним клайбасом, як анї прияви хтори нє предмет Конкурсу;
* Комисия нє будзе розпатрац прияви подношительох хторим додзелєни средства по основи предходних конкурсох Секретарияту, а хтори нє вимирели превжати обовязки по тих конкурсох;
* Комисия нє будзе розпатрац прияви директних буджетних хасновательох;
* Секретарият затримує право од подношителя прияви, по потреби, питац додатну документацию и информациї або висц на саме место, односно за додзельованє средствох одредзиц виполньованє додатних условийох;
* Ришенє о розподзельованю средствох приноши покраїнски секретар, на основи предкладаня конкурсней комисиї;
* Секретарият нє ма обовязку обгрунтовац свойо одлуки;
* Ришенє покраїнского секретара конєчне и процив ришеня нє мож уложиц правни лїк;
* Прияви и приложену документацию ше подношительом нє враца;
* Зоз подношителями приявох хторим одобрени средства, Покраїнски секретарият за образованє, предписаня, управу и национални меншини – национални заєднїци заключи контракт о софинансованю активносцох по основи хторого ше средства виплаци;
* Подношитель прияви хторому буду додзелєни средства по Конкурсу, а нє ма рахунок при Управи за трезор, будзе мац обовязку отвориц го у одредзеним чаше. Процедура подрозумює обрацанє ґу  компетентному орґану, зоз вимаганьом за отверанє спомнутого рахунку.
* Резултати конкурса ше обяви на службеней web-адреси Секретарияту по законченю Конкурса.

Покраїнски секретар,

Михаль Нїлаш, с.р.